Afrikaans Handelinge 10
1 En daar was in Cesaréa 'n man met die naam van Cornelius, 'n hoofman oor honderd van die sogenaamde Italiaanse leërafdeling.
36 Dit is die woord wat Hy gestuur het aan die kinders van Israel toe Hy die evangelie van vrede verkondig het deur Jesus Christus--Hy is die Here van almal. Fury, Joshua wil skerm voor Wilder-geveg | Netwerk24
Deur Michael Green 18 Desember 2019 17:24
Tyson Fury wil glo graag teen sy aartsvyand Anthony Joshua skerm. Foto: Getty Images
Die Britse aartsvyande Tyson Fury en Anthony Joshua is skielik danig met mekaar en wil glo teen mekaar skerm sodat Fury met die Amerikaner Deontay Wilder kan afreken.
Joshua het aan Sky Sports News gesê hy sal Fury help om vir sy geveg in Februarie teen Wilder voor te berei.
Joshua is die Wêreldboksvereniging (WBV), Wêreldboksorganisasie (WBO), Internasionale Boksfederasie (IBF) en Internasionale Boksorganisasie (IBO) se swaargewigkampioen en Wilder die Wêreldboksraad (WBR) s’n.
“Ek dink Fury sal makliker te vinde wees vir ’n geveg teen my as Wilder, so as dit die geval is, wil ek hê Fury moet Wilder wen, want ek wil self net veg. Verbeel jou daardie geveg vind op Britse bodem plaas!” sê Joshua.
“As Tyson my nodig het, sal ek teen hom skerm om hom vir sy geveg teen Wilder gereed te kry.”
Anthony Joshua is nou weer kaatjie van die baan sedert hy sy verrassende nederlaag teen Andy Ruiz gewreek het. Foto: Getty Images
Joshua se woorde was dalk sarkasties bedoel, maar Fury – wat selde ’n kans laat verbygaan om Joshua te verkleineer – het ewe “opreg” hierop gereageer.
“Ek sal daarvan hou om jou in my kamp te hê, saam te oefen en Deontay Wilder ’n behoorlike pak slae te gee,” het Fury volgens bbc.com geantwoord.
“Ek hoop jy bedoel dit (die aanbieding om saam te skerm), want ek sal dit geniet om saam met jou te oefen. As ek met Wilder afgereken het, sal ek teen jou baklei, AJ, geen probleem.”
Joshua moet intussen besluit of hy sy titels volgende teen Oleksandr Usyk van Rusland of Kubrat Pulev van Bulgarye gaan verdedig.
Thabiso (The Rock) Mchunu boks hierdie naweek in Siberië. Foto: Gallo Images
* Die Suid-Afrikaanse junior swaargewigkampioen Thabiso Mchunu bevind hom intussen tans in Siberië, Rusland.
Mchunu boks Saterdag daar in die Ivan Yarygin-sportpaleis in Krasnojarsk teen die gedugte Denis Lebedev. Die WBR se vakante silwer-junior-swaargewigtitel sal op die spel wees.
Lebedev het nog net twee van sy 34 beroepsgevegte verloor en dit was teen Murat Gassiev en Marco Huck – albei voormalige wêreldkampioene. Lebedev is self ’n voormalige titelhouer van die WBV en die IBF.
Mchunu, wat as The Rock bekend staan, het al 21 gevegte gewen en vyf verloor. In sy enigste geveg vanjaar het hy in Pretoria in Oktober met ’n tegniese beslissing in die derde ronde teen Willbeforce Shihepo van Namibië gewen.
Meer oor: Deontay Wilder | Boks | Tyson Fury | Anthony Joshua
KYK: Visser ‘kon rug gebreek het’ ná hy uit kryt val